**O seară cu Eminescu**

*Carmen*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

În seara caldă pătrunde prin fereastră

Parfum de flori de tei venit din curtea noastră;

Somnoroase păsărele se strâng pe crengi,

Se-aud pe drum vreo două sau trei tălăngi.

În mireasma florilor sfinte de tei,

Închid ochii smeriţi iară strămoşii mei

Rând pe rând, în inimă şi gânduri,

Picură cuvinte puse-n rând şi-n rânduri.

Un luceafăr mare, de sus de pe boltă,

La geam în sclipiri, uşor se dezvoltă

Căci o floare-albastră e în amintire,

Inima vibrează cu dor şi iubire.

Codrul des e plin de rândunele

Ce se duc la baltă, iute să se spele.

Stelele-n cer stau să nu coboare,

Catargele să nu scufunde în mare.

Făt-frumos din teiul nalt şi vechi

Blancăi îi şopteşte tandru la urechi

“Nu ştiu ce”... şi pleacă iute amândoi,

Fuga lor în noapte-i urmă de strigoi.

Plăsmuită-n codru, dorinţa din izvor

Pluteşte în luntre, nuferii-n covor

Pe lacul albastru-n apele unduioase

Crăiesei îi dau sărutări sfioase.

Sara pe deal salcâmii ning cu floare,

Norii se scaldă în ape la izvoare…

Şi-i calea-atât de lungă pân la steaua ta,

Poet plin de iubire, în umbra ta aş sta!

Ochii acum privesc la teiul înflorit...

Pe Eminescu-n versuri l-am moştenit!

Comoara poeziei în suflet o păstrez,

Celor ce vin, cu drag, să le-o înmânez!